7. ΒΑΣΙΛΙΚΟΝ ΔΙΑΤΑΓΜΑ υπ' αριθ. 328 της 4/13 Ιουν. 1964 (ΦΕΚ Α' 96) Περί ταξινομήσεως βάμβακος. Έχοντες υπ' όψει τας διατάξεις του άρθρ. 1 του Ν.Δ. 3611/56 «περί ταξινομήσεως του βάμβακος και επαυξήσεως των υπέρ αυτού πόρων», και την υπ' αριθ. 169/18.3.64 γνωμάτευσιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: A'. Διενέργεια της ταξινομήσεως Άρθρ.1.-1.Η κατά τας παρ. 1 και 2 του άρθρ. 1 του Ν.Δ. 3611/56 ταξινόμησις του εκκοκκισμένου βάμβακος ενεργείται κατά δέμα, περιλαμβάνει δε τον προσδιορισμόν της κλάσεως και του μήκους ινός του βάμβακος. 2.Η κλάσις προσδιορίζεται, βάσει των επισήμων Ελληνικών τύπων βάμβακος ή των διεθνών επισήμων τύπων Αμερικανικού βάμβακος. Οι τύποι ούτοι και ο χαρακτηρισμός αυτών καθορίζονται δι' αποφάσεως του Διοικητικού Συμβουλίου του Οργανισμού Βάμβακος δημοσιευομένης δια του δευτέρου τεύχους της Εφημερίδος της Κυβερνήσεως. Προς διευκόλυνσιν των συναλλαγών, δύναται να ενεργήται ταξινόμησις και εις ημισείας κλάσεις, κατόπιν αποφάσεως του Υπουργού Γεωργίας μετά σχετικήν γνώμην του Διοικητικού Συμβουλίου του Οργανισμού Βάμβακος. 3.Το μήκος ινός προσδιορίζεται εις ακέραια χιλιοστά του μέτρου. Άρθρ.2.-1.Η ταξινόμησις του παραγομένου βάμβακος των διαφόρων περιφερειών ενεργείται εις τα εκάστοτε υπό του Οργανισμού Βάμβακος οριζόμενα Κέντρα Ταξινομήσεως, βάσει δειγμάτων λαμβανομένων από τα δέματα βάμβακος εν τοις εκκοκκιστηρίοις. 2.Δια την λήψιν δείγματος εξ εκάστου δέματος βάμβακος ενεργείται υπό ειδικών δειγματοληπτών του Οργανισμού Βάμβακος δειγματοληψία επ' αμφοτέρων των κυρτών πλευρών του δέματος. Έκαστον δείγμα δέον να είναι βάρους τουλάχιστον 150 γραμμαρίων και να φέρη τον αύξοντα αριθμόν του δέματος και τον αριθμό μητρώου του εκκοκκιστηρίου. Μεθ' εκάστην δειγματοληψίαν των υπαρχόντων εν τω εκκοκκιστηρίω δεμάτων βάμβακος, συντάσσεται και υπογράφεται υπό του δειγματολήπτου και του εκκοκκιστού ή του ειδικώς υπ' αυτού εξουσιοδοτημένου εκπροσώπου του σχετικόν πρακτικόν εις τριπλούν επί ειδικού ηριθμημένου εντύπου, εις ο αναγράφονται τα στοιχεία των δεμάτων. Τα δείγματα μετά των αντιστοίχων πρακτικών αποστέλλονται μερίμνη του δειγματολήπτου εις τα Κέντρα Ταξινομήσεως, δια την ταξινόμησίν των. 3.Ο εκκοκκιστής οφείλει να παρέχη εις τους δειγματολήπτας πάσαν δυνατήν διευκόλυνσιν δια την απρόσκοπτον και κανονικήν διεξαγωγήν της δειγματοληψίας. 4.Ο Οργανισμός Βάμβακος υποχρεούται να λαμβάνη τα ενδεικνυόμενα μέτρα δια το αδιάβλητον της δειγματοληψίας. Άρθρ.3.-1.Δι' έκαστον ταξινομούμενον δέμα εκδίδεται, εξ ειδικού ηριθμημένου εντύπου, δελτίον ταξινομήσεως, εις ο αναγράφονται ο αριθμός μητρώου του εκκοκκιστηρίου, ο αύξων αριθμός του δέματος, η κλάσις και το μήκος ινός αριθμητικώς και ολογράφως. Εις ειδικήν θέσιν του δελτίου δύναται ν' αναγράφωνται τυχόν παρατηρήσεις, προκύπτουσαι κατά την ταξινόμησιν. 2.Τα δελτία ταξινομήσεως, υπογεγραμμένα παρά του οριζομένου ως υπευθύνου επί της ταξινομήσεως υπαλλήλου και φέροντα την ημερομηνίαν ταξινομήσεως και την σφραγίδα του αρμοδίου Γραφείου του Οργανισμού Βάμβακος, αποστέλλονται ή παραδίδονται εις τον κάτοχον των δεμάτων. 3.Ο Οργανισμός Βάμβακος συντάσσει και τηρεί συγκεντρωτικάς καταστάσεις ταξινομήσεως των δεμάτων βάμβακος εκάστου εκκοκκιστηρίου, αντίγραφα των οποίων αποστέλλει εις τους ενδιαφερομένους εκκοκκιστάς. Β'.Επίλυσις αμφισβητήσεως επί της ταξινομήσεως Άρθρ.4.-«1.Η κατά την παρ. 3 του άρθρ. 1 του Ν.Δ. 3611/56 παρά τω Οργανισμώ Βάμβακος λειτουργούσα Επιτροπή Διαιτησιών, δι' επίλυσιν αμφισβητήσεων επί τη βάσει του Δ/τος τούτου ενεργουμένης ταξινομήσεως βάμβακος, αποτελείται από δύο διαιτητάς. Αι μεταξύ αυτών διαφωνίαι λύονται υπό επιδιαιτητού. Οι άνω διαιτηταί και ο επιδιαιτητής λαμβάνονται από ειδικόν ονομαστικόν πίνακα, εις τον οποίον δέον να είναι εγγεγραμμένοι 12-22 διαιτηταί και 6-7 επιδιαιτηταί. Εκ μεν των διαιτητών 4-6 υποδεικνύονται υπό του Οργανισμού Βάμβακος, και ανά 2-4 υφ' εκάστης των Ενώσεων Ελλήνων Εξαγωγέων Βάμβακος, Ενώσεως Βιομηχάνων Βαμβακουργών Ελλάδος, Κεντρικής Υπηρεσίας Διαχειρίσεως Εγχωρίων Προϊόντων και Πανελληνίου Ενώσεως Εκκοκκιστών και Εξαγωγέων Βάμβακος, εκ δε των επιδιαιτητών 1-2 υποδεικνύονται υπό του Οργανισμού Βάμβακος και ανά εις υφ' εκάστης των αυτών ως άνω Οργανώσεων. Αύται υποχρεούνται όπως υποδεικνύουν εις τον Οργανισμόν Βάμβακος τους διαιτητάς και επιδιαιτητάς εντός του μηνός Ιουνίου εκάστου έτους, τα δε υποδεικνυόμενα άτομα να έχουν την απαιτουμένην πείραν εις την ταξινόμησιν του εκκοκκισμένου βάμβακος. Εις περίπτωσιν μη υποδείξεως διαιτητών και επιδιαιτητών  υπό  μιας των   ανωτέρω  Οργανώσεων (Αντί της σελ. 886,05) Σελ. 886,05(α) Τεύχος 613-Σελ. 141 Ταξινόμηση Βάμβακος 16.Ν.δ.7 εντός της τασσομένης προθεσμίας, τούτους υποδεικνύει ο Γενικός Διευθυντής του Οργανισμού Βάμβακος». Η παρ. 1 αντικατεστάθη ως άνω δια του άρθρου μόνου Π.Δ. 337 της 19/25 Μαΐου  1976 (ΦΕΚ Α' 123). 2.Ο κατά την προηγουμένην παράγραφον πίναξ διαιτητών και επιδιαιτητών συντάσσεται υπό του Οργανισμού Βάμβακος και υποβάλλεται μετά γνωματεύσεως του Διοικητικού Συμβουλίου αυτού, εντός του μηνός Αυγούστου εκάστου έτους, εις τον Υπουργόν Γεωργίας προς έγκρισιν. Ο ούτως εγκρινόμενος πίναξ ισχύει από 1ης Σεπτεμβρίου εκάστου έτους μέχρι 31ης Αυγούστου του επομένου έτους. 3.Δια την αντικατάστασιν αποχωρησάντων ή αρνουμένων να προσέλθουν προς διενέργειαν διαιτησίας διαιτητών ή επιδιαιτητών ακολουθείται η αυτή διαδικασία. Η αντικατάστασις αύτη καθίσταται υποχρεωτική, εάν αποδεδειγμένως παρακωλύεται το έργον των διαιτησιών. Άρθρ.5.-1.Δεν επιτρέπεται να μετέχη εις την Επιτροπήν Διαιτησιών ως διαιτητής ή επιδιαιτητής πρόσωπον έχον άμεσον ή έμμεσον συμφέρον εις την έκβασιν της διαιτησίας ή συνδεόμενον μετά του εις διαιτησίαν προσφεύγοντος δι' υπαλληλικής σχέσεως ή άλλης τινός εξαρτήσεως ή συγγενείας κατ' ευθείαν γραμμήν ή εκ πλαγίων μέχρι και του τετάρτου βαθμού, εξ αγχιστείας δε μέχρι και του τρίτου βαθμού. Αρμόδιος δια την τήρησιν της παρούσης διατάξεως είναι ο Διευθυντής του Οργανισμού Βάμβακος. 2.Εκ των διαιτητών της Επιτροπής, ο εις λαμβάνεται εκ των αναγεγραμμένων εις τον ονομαστικόν πίνακα διαιτητών του Οργανισμού Βάμβακος εκ περιτροπής οριζόμενος υπό του Διευθυντού αυτού, ο δε έτερος εκλέγεται υπό του προσφεύγοντος εις διαιτησίαν εκ των αναγεγραμμένων εις τον αυτόν πίνακα λοιπών διαιτητών και κατονομάζεται εις την σχετικήν προσφυγήν. 3.Οι επιδιαιτηταί εκλέγονται υπό των διαιτητών δια κληρώσεως, εντός της αιθούσης διαιτησιών, ολίγα λεπτά της ώρας προ της ενάρξεως των εργασιών αυτών. Άμα τη εκλογή συντάσσεται και υπογράφεται σχετικόν πρακτικόν, όπερ ακολούθως παραδίδεται εις τον Οργανισμόν Βάμβακος. Άρθρ.6.-1.Δια την επίλυσιν αμφισβητήσεων επί της ταξινομήσεως βάμβακος απαιτείται προσφυγή του ενδιαφερομένου εις διαιτησίαν, ασκουμένη δια σχετικής αιτήσεως, κατατιθεμένης εις τον Οργανισμόν Βάμβακος. Εν τη αιτήσει δέον ν' αναφέρωνται ο αύξων αριθμός εκάστου των προς διαιτησίαν δεμάτων βάμβακος, η προέλευσις και ο τόπος εναποθηκεύσεως του προϊόντος, ο αριθμός μητρώου του εκκοκκιστηρίου, το ονοματεπώνυμον του προτεινομένου υπό του αιτούντος διαιτητού και το αντικείμενον της προσφυγής εις διαιτησίαν. Επίσης εις την αίτησιν δέον  Σελ. 886,06(α) Τεύχος 613-Σελ. 142 να επισυνάπτωνται τα δελτία ταξινομήσεως των προς διαιτησίαν δεμάτων και απόδειξις καταθέσεως του καθοριζομένου δια του παρόντος παραβόλου. 2.Άμα τη υποβολή της άνω αιτήσεως, υπό εντεταλμένου υπό του Οργανισμού Βάμβακος δειγματολήπτου ενεργείται δειγματοληψία των προς διαιτησίαν δεμάτων βάμβακος, παρουσία του ενδιαφερομένου ή του εξουσιοδοτημένου υπό τούτου προσώπου και συντάσσεται σχετικόν πρακτικόν, εις ο αναγράφονται τα στοιχεία των δεμάτων. Το πρακτικόν υπογράφεται υπό του δειγματολήπτου και του ενδιαφερομένου ή του εκπροσώπου αυτού. Τα ούτω λαμβανόμενα δείγματα συσκευάζονται εις δέμα, όπερ σφραγιζόμενον και φέρον την ένδειξιν «Διαιτησία» και το ονοματεπώνυμο του ενδιαφερομένου αποστέλλεται μερίμνη του δειγματολήπτου εις τον Οργανισμόν Βάμβακος, όστις ειδοποιεί τους ορισθέντας κατά τας διατάξεις του παρόντος διαιτητάς δια την διενέργειαν της διαιτησίας. 3.Το αποτέλεσμα της διαιτησίας καταγράφεται εις ειδικήν κατάστασιν, υπογραφομένην υπό των διαιτητών και του επιδιαιτητού, εις ας περιπτώσεις μετέσχε και τοιούτος και αποτελεί την απόφασιν αυτών, ήτις αφανίζει αυτοδικαίως και υποκαθιστά την προσβληθείσαν δια της διαιτησίας ταξινόμησιν. Η απόφασις της Επιτροπής Διαιτησιών είναι αμετάκλητος, η δε γνώμη του επιδιαιτητού υποχρεωτική δια τους διαιτητάς. 4.Το καταβλητέον παράβολον υπό του προσφεύγοντος εις διαιτησίαν ορίζεται εις δραχ. 100 δια μερίδα μέχρι 10 δεμάτων και εις δραχ. 5 δι' έκαστον των επί πλέον τοιούτων. Τα ανωτέρω ποσά παραβόλου δύνανται να επαυξάνωνται μέχρι του διπλασίου δι' αποφάσως του Υπουργού Γεωργίας. Το παράβολον τούτο κατατίθεται εις την Αγροτικήν Τράπεζαν της Ελλάδος υπέρ του παρ' αυτή λογαριασμού του Οργανισμού Βάμβακος. Η υπό του ανωτέρω άρθρ. 4 προβλεπομένη Επιτροπή Διαιτησιών διετηρήθη με την αυτήν σύνθεσιν και Αρμοδιότητα δια του άρθρ. 2 παρ. 4. Β.Δ. 481/1965 (ανωτ. σελ. 870,01). Άρθρ.7.-Από της δημοσιεύσεως του παρόντος καταργείται το από 20 Νοεμ. 1957 Β.Δ/μα «περί ταξινομήσεως βάμβακος» δημοσιευθέν εις το υπ' αριθ. 250 της 11 Δεκ. 1957 φύλλον της Εφημερίδος της Κυβερνήσεως. Εις τον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. 16.Ν.δ.7 Ταξινόμηση Βάμβακος 